pythainlp/thai-wiki-dataset-v3 huggingface dataset:
เครื่องฉายวัสดุทึบแสง

เครื่องฉายวัสดุทึบแสง (Opaque Projector) เป็นเครื่องฉายระบบฉายสะท้อน  ทำงานผ่านการสะท้อนจากกระจกเงาผ่านเลนส์ภาพแล้วฉายออกจอ
เครื่องฉายวัสดุทึบแสงสามารถฉายสิ่งของได้ทุกอย่าง อาทิ เหรียญ โทรศัพท์มือถือ ใบไม้ ฯลฯ เครื่องฉายมีจุดเด่นตรงสามารถขยายวัสดุเล็กให้สามารถใหญ่ได้
แต่ข้อเสียของเครื่องฉายวัสดุทึบแสงคือ ต้องฉายในห้องที่ความมืด ไม่มีแสงเข้าเลย
== อ้างอิง ==
เครื่องฉาย
เซกุนดาดิบิซิออน เบ

เซกุนดาดิบิซิออน เบ (Segunda División B) เป็นการแข่งขันฟุตบอลระบบลีกลำดับที่สามในประเทศสเปน ในฤดูกาล 2020–21 มี 102 ทีมเข้าแข่งขัน อยู่ภายใต้การดูแลของราชสหพันธ์ฟุตบอลสเปน ก่อตั้งขึ้นใน ค.ศ. 1977 โดยเป็นลีกรองของลีกอาชีพสองอันดับแรกคือลาลิกาและเซกุนดาดิบิซิออน โดยนอกจากมีทีมปกติเข้าแข่งขันแล้วยังมีทีมสำรองของทีมในลาลิกาและในเซกุนดาดิบิซิออนเข้าแข่งขัน ก่อนที่ลีกจะถูกยกเลิกไปใน ค.ศ. 2021 หลังจากมีการก่อตั้งปริเมราดิบิซิออนเอร์เรเฟฟ ขึ้นมาเป็นลีกลำดับที่สามทดแทน นับตั้งแต่ฤดูกาล 2021–22
== ประวัติ ==
คำว่า เซกุนดาดิบิซิออน เบ มีที่ใช้ครั้งแรกในค.ศ. 1929 เป็นการแข่งขันลำดับสามรองจาก ปริเมราดิบิซิออน และ เซกุนดาดิบิซิออน อา โดยกุลตูรัลเลโอเนซาได้เป็นทีมชนะเลิศ ในฤดูกาลถัดมาได้มีการปรับโครงสร้างครั้งแรกของระบบลีกฟุตบอลสเปน ทำให้ เซกุนดาดิบิซิออน เบ ถูกเปลี่ยนชื่อเป็นเตร์เซราดิบิซิออน ก่อนที่จะได้รับการฟื้นฟูขึ้นมาในช่วงก่อนเริ่มฤดูกาล 1977–78 และใช้เป็นลีกลำดับที่สามแทนเตร์เซราดิบิซิออนที่จะถูกลดระดับไปเป็นลีกที่สี่ โดยแรกเริ่มการแข่งขันถูกแบ่งออกเป็นสองกลุ่ม ก่อนที่จะเลิกการแบ่งกลุ่มไปในฤดูกาล 1986–87 โดยเปลี่ยนมาแข่งขันแบบพบกันหมด 22 ทีม แต่ก็ถูกเปลี่ยนแปลงในฤดูกาลถัดมา โดยแบ่งออกเป็นสี่กลุ่ม กลุ่มละ 20 ทีม
ใน ค.ศ. 2020 หลังจากการมีกำหนดการปรับเปลี่ยนโครงสร้างฟุตบอลลีกโดยการยกเลิกเซกุนดาดิบิซิออน เบ และก่อตั้งปริเมราดิบิซิออนเอร์เรเฟฟเป็นดิวิชัน 3 ทดแทน และก่อตั้งเซกุนดาดิซิออนเอร์เรเฟฟเป็นดิวิชัน 4 ซึ่งจะเริ่มในฤดูกาล 2021–22 ทำให้ในฤดูกาล 2020–21 ราชสหพันธ์ฟุตบอลสเปนจึงอนุมัติให้เพิ่มทีมเป็น 5 กลุ่มโดยมีทีม 102 ทีมเข้าแข่งขัน ทำให้ในฤดูกาลก่อนหน้าไม่มีการตกชั้น โดยแบ่งออกเป็นกลุ่มละ 20 ทีมสามกลุ่ม และกลุ่มละ 21 ทีมสองกลุ่ม โดยการแข่งขันจะแบ่งออกมาอีกเป็นแปดกลุ่มย่อยที่มี 10 ทีมและสองกลุ่มย่อยที่มี 11 ทีมเพื่อความสะดวกในหารจัดการ การแข่งขันในฤดูกาลนี้เปรียบเสมือนการคัดเลือกทีมเข้าไปลงเล่นในเซกุนดาดิบิซิออน หรือปริเมราดิบิซิออนเอร์เรเฟฟ หรือเซกุนดาดิบิซิออนเอร์เรเฟฟ ฤดูกาล 2021–22
==อ้างอิง==
==แหล่งข้อมูลอื่น==
เว็บไซต์อย่างเป็นทางการ 
ซอกเกอร์เวย์ - เซกุนดาดิบิซิออน เบ 
 
ฟุตบอลในประเทศสเปน
ฟุตบอลลีกระดับสาม
มาร์ก โอเวน

มาร์ก แอนโทนี แพทริก โอเวน (Mark Anthony Patrick Owen; 27 มกราคม ค.ศ. 1972-...) เป็นนักร้องและนักแต่งเพลงชาวอังกฤษ โดยเป็นสมาชิกของวงป็อปร็อกเทกแดต นอกจากนี้เขาได้ออกอัลบัมเดี่ยวออกมา 4 ชุด ได้แก่ Green Man, In Your Own Time, How the Mighty Fall และ The Art of Doing Nothing เขามียอดขายจากการเป็นศิลปินเดี่ยวทั้งหมด 500,000 ก๊อปปี๊
=== ผลงาน ===
Green Man (ค.ศ. 1997)
In Your Own Time (ค.ศ. 2003)
How To Mighty Fall (ค.ศ. 2005)
The Art Of Doing Nothing (ค.ศ. 2013)
นักร้องอังกฤษ
บุคคลจากโอลดัม
ฮาวเวิร์ด ดอนัลด์

ฮาวเวิร์ด พอล ดอนัลด์ (Howard Paul Donald; 28 เมษายน ค.ศ. 1968 -) เป็นนักร้อง, นักเต้น, ดีเจ, มือกลอง และนักแต่งเพลงชาวอังกฤษ เป็นสมาชิกของวงป็อปร็อกเทกแดต เขาเคยเป็นกรรมการของรายการประกวดการเต้นของประเทศเยอรมนี Got To Dance
นักร้องอังกฤษ
บุคคลจากเกรเทอร์แมนเชสเตอร์
ฝ่า

"ฝ่า" เป็นเพลงจากสตูดิโออัลบั้มแนวอัลเทอร์เนทีฟร็อก, อินดี้ร็อก ของสติลอะไลฟ์ ขับร้องโดย อีโบล่า และ พงษ์สิทธิ์ คำภีร์ ประพันธ์โดยพงษ์สิทธิ์ คำภีร์ (ปู) นักร้อง นักแต่งเพลงชาวไทย แต่งทำนองและเรียบเรียงโดย วรรณิต ปุณฑริกาภา (กอล์ฟ อีโบล่า) สังกัดค่ายวอร์เนอร์มิวสิคไทยแลนด์ ออกจำหน่ายในวันที่ 5 พฤษภาคม พ.ศ. 2556
เนื้อหาของเพลงเป็นการให้กำลังใจคนฟังได้อย่างชัดเ­จน เมื่อเพื่อนที่ร่วมกันเดินทางตามหาฝันมาด้วยกันจนถึงจุดๆหนึ่ง...ถึงเวลาที่ต้องไปต่อเราก็จะไปด้วยกัน ไม่ว่าทางข้างหน้าที่จะยังคงอีกไกล อีกกี่อุปสรรค อีกกี่บททดสอบให้วัดใจ เราก็จะ ฝ่า มันออกไปพร้อมกันไม่หันหลัง ไม่สนใจกว่าจะใช้เวลาอีกนานสักแค่ไหน
==ชาร์ต==
{|class="wikitable"
!align="left"|ชาร์ต (พ.ศ. 2556)
!align="center"|อันดับสูงสุด
|-
| align = "left"| Channel [V] Thailand : Siam Top 20 Chart
| align = "center"| 16
|-
| align = "left"| 104.5 Fat Radio Chart, Fat 40
| align = "center"| 14
|-
|}
== อ้างอิง ==
เพลงไทยสากล
เพลงของอีโบล่า
เพลงของพงษ์สิทธิ์ คำภีร์
เพลงในปี พ.ศ. 2556
ซิงเกิลในปี พ.ศ. 2556
ซิงเกิลในสังกัดวอร์เนอร์มิวสิก ไทยแลนด์
ภารต้า

ภารต้า (PARATA) วงดนตรีร็อคผสมผสานกับซาวต์ดนตรีแบบอินเดียจากค่าย จีเอ็มเอ็ม แกรมมี่  จากผลงานเพลง สบายดีไหม ซึ่งมียอดวิวสูงถึง 20 ล้านวิวจนได้รับการชักชวนจากทางค่าย จีเอ็มเอ็ม แกรมมี่  ในปัจจุบัน
== ประวัติ ==
เกิดขึ้นจากการรวมตัวของ “อาลีฟ - พัฒวุธิ รื่นพิทักษ์” (ร้องนำ)  นักล่ารางวัลตั้งแต่เด็กจนโต และประสบการณ์การร้องเพลงกลางคืนมามากว่า 6 ปี พร้อมด้วย “แมน - ปริญญา พิกุล” (กีต้าร์), “หนุ่ม - ธัชพงศ์ บัวภา” (เบส) และ “บาส - โกวิท นิลบางขวาง (กลอง) กลุ่มนักดนตรีที่เล่นดนตรีกลางคืนร่วมกันมากว่า 7 ปี จากการผ่านประสบการณ์ด้านดนตรีมาอย่างโชกโชน 
== สมาชิก ==
=== สมาชิกปัจจุบัน ===
วรวุฒิ เคลื่อนวงษ์ (วุฒิ) ร้องนำ (พ.ศ. 2557 - ปัจจุบัน) (เบส 2557 - 2562)
ณัฐภาสรณ์ จันทร์ส่อง  (ตูน) กีตาร์  (พ.ศ. 2557 - ปัจจุบัน)
=== อดีตสมาชิก ===
พัฒวุธิ  รื่นพิทักษ์ (อาลีฟ) ร้องนำ (พ.ศ. 2555 - 2562)
ธัชพงศ์ บัวภา (หนุ่ม) เบส   (พ.ศ. 2553 - พ.ศ. 2557)
ปริญญา  พิกุล  (แมน) กีตาร์  (พ.ศ. 2553 - พ.ศ. 2557)
โกวิท นิลบางขวาง (บาส) กลอง (พ.ศ. 2553 - พ.ศ. 2557)
ณัฐพล โกลละสุต (ตี๋) กลอง (พ.ศ. 2557 - พ.ศ. 2559)
== ผลงาน ==
=== ซิงเกิ้ล ===
พ.ศ. 2555
สบายดีไหม (เผยแพร่เมื่อ 25 สิงหาคม 2555)
พ.ศ. 2556
ลมหายใจเดียวกัน (เผยแพร่เมื่อ 30 พฤษภาคม 2556)
9 ที่แสงสว่าง (เผยแพร่เมื่อ 11 สิงหาคม 2556)
สายลมแห่งความรัก (เผยแพร่เมื่อ 8 สิงหาคม 2556)
สามัญไปสู่สูงสุด  (เผยแพร่เมื่อ 5 สิงหาคม 2556)
ฟังก่อน (เผยแพร่ 10 พฤศจิกายน 2556)
พ.ศ. 2557
คือเธอเท่านั้น  (เผยแพร่เมื่อ 8 สิงหาคม 2557)
พ.ศ. 2558
หัวใจเต้นช้าลง (เผยแพร่เมื่อ 28 เมษายน 2558)
พ.ศ. 2559
เกลียดความกลัว (เผยแพร่เมื่อ 29 กุมภาพันธ์ 2559)
จำเป็นต้องลืม (เผยแพร่เมื่อ 7 ธันวาคม 2559)
== อ้างอิง ==
== แหล่งข้อมูลอื่น ==
ยูทูปวงภารต้า
เฟซบุ้ควงภารต้า
ทวิตเตอร์วงภารต้า
อินสตาแกรมวงภารต้า
กลุ่มดนตรีไทยในยุค 2010
กลุ่มดนตรีร็อกสัญชาติไทย
ศิลปินสังกัดจีเอ็มเอ็ม แกรมมี่
วอลเลย์บอลหญิงชิงแชมป์ยุโรป 2003

วอลเลย์บอลหญิงชิงแชมป์ยุโรป 2003 (2003 Women's European Volleyball Championship) เป็นครั้งที่ 23 ของการแข่งขัน อยู่ภายใต้การกำกับของสมาพันธ์วอลเลย์บอลยุโรป จัดขึ้นที่เมืองอังการา, ประเทศตุรกี ระหว่างวันที่ 22–28 กันยายน ค.ศ. 2003 (พ.ศ. 2546)
==การแบ่งกลุ่ม==
กลุ่ม A
กลุ่ม B
==รอบคัดเลือก==
===กลุ่ม A===
===กลุ่ม B===
==รอบสุดท้าย==
----
----
==อันดับการแข่งขัน==
==อ้างอิง==
CEV Results 
Results
==แหล่งข้อมูลอื่น==
วอลเลย์บอลในปี พ.ศ. 2546
2003
ไมเคิล ชาง

ไมเคิล ชาง (Michael Chang) เกิดวันที่ 22 กุมภาพันธ์ ค.ศ. 1972 เป็นนักเทนนิสชาวอเมริกัน บิดา มารดาเป็นชาวไต้หวัน เป็นนักเทนนิสชายที่อายุน้อยที่สุดที่สามารถชนะแกรนด์สแลมประเภทเดี่ยว เมื่อเขาชนะเฟรนช์โอเพ่นในปี ค.ศ. 1989 ขณะที่เขาอายุ 17 ปี 4 เดือน เป็นที่รู้จักด้านความเร็วบนคอร์ตและจิตใจที่ต่อสู้
==อ้างอิง==
นักเทนนิสชาวอเมริกัน
นักธุรกิจอสังหาริมทรัพย์ชาวอเมริกัน
นักลงทุนชาวอเมริกัน
ชาวอเมริกันเชื้อสายจีน
ชาวอเมริกันเชื้อสายไต้หวัน
เดื่อปล้องหิน

เดื่อปล้องหิน  ภาษากะเหรี่ยงเรียกเส่อดุย เป็นไม้ยืนต้น ลำต้นตั้งตรง ภายในมียางสีขาว กิ่งอ่อนมีขนสีน้ำตาลแดง ใบเดี่ยว หูใบหุ้มยอดอ่อนหลุดร่วงง่าย ทิ้งรอยแผลเป็นไว้ ผิวใบด้านบนมีขนสีน้ำตาลแดงปกคลุม ดอกแยกเพศ ช่อดอกแบบดอกมะเดื่อ แก่แล้วเป็นสีแดง มีจุดสีขาวประปราย ผลสุกรับประทานได้มีรสหวาน
== อ้างอิง ==
ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม 
สกุลโพ
ผลไม้
โผงเผง

โผงเผง  อยู่ในวงศ์ Fabaceae ภาษากะเหรี่ยงเรียก หน่อทอแมหรือนากี่เคอะ เป็นไม้ล้มลุก มีขนทั่วลำต้น มีกลิ่นเหม็นเอียน ใบประกอบ ดอกช่อ ดอกย่อยเป็นดอกสมบูรณ์เพศ กลีบบดอกสีเหลือง เกสรตัวผู้ 10 อัน ผลเป็นฝักโค้ง มีขนปกคลุมหนาแน่น เมล็ดจำนวนมาก สีแดงเข้ม ชาวกะเหรี่ยงนำเมล็ดแก่นำไปคั่วไฟอ่อน แล้วนำมาต้มกับน้ำ ใช้ดื่มเป็นน้ำชา มีกลิ่นหอม
== อ้างอิง ==
ขวัญฤทัย คำฝาเชื้อ 2551 พฤกษศาสตร์พื้นบ้านของชาวกะเหรี่ยง ที่ตำบลบ้านจันทร์และแจ่มหลวง อำเภอแม่แจ่ม จังหวัดเชียงใหม่ วิทยานิพนธ์ (วิทยาศาสตรมหาบัณฑิต) มหาวิทยาลัยเชียงใหม่271 หน้า ดูฉบับเต็ม 
สกุลขี้เหล็ก
พืชที่รับประทานได้
รัฐอูซัน

รัฐอูซัน  เป็นรัฐขนาดเล็กตั้งอยู่บนเกาะใกล้กับคาบสมุทรเกาหลี ร่วมสมัยกับยุคสามอาณาจักรบนคาบสมุทรเกาหลี มีเอกราชล่วงมาจนถึง พ.ศ. 1446 ก็ถูกผนวกเข้ากับอาณาจักรโครยอ
ปัจจุบันพื้นที่ของอดีตรัฐอูซันเป็นส่วนหนึ่งของเทศมณฑลอุลลึง จังหวัดคย็องซังเหนือ ประเทศเกาหลีใต้ และมักถูกทางการเกาหลีใต้หยิบยกขึ้นมาเพื่ออ้างสิทธิ์บนกองหินอันเป็นดินแดนพิพาทกับประเทศญี่ปุ่น
== ประวัติ ==
รัฐอูซัน เป็นรัฐเอกราชขนาดเล็กตั้งอยู่บนเกาะอุลลึง  และเกาะชุก  บ้างก็อ้างว่ากินอาณาเขตถึงกองหินเลียนคอร์ต (Liancourt Rocks; 독도; 竹島) ซึ่งปัจจุบันเป็นแดนพิพาทระหว่างเกาหลีใต้กับญี่ปุ่น
จากหลักฐานทางโบราณคดีบ่งว่าบนเกาะอุลลึงมีการตั้งถิ่นของมนุษย์มากว่าหนึ่งพันปีก่อนคริสตกาล รัฐอูซันปรากฏขึ้นครั้งแรกใน ซัมกุก ซากี  ว่าในปี พ.ศ. 1055 นายพลคิม อีซาบูแห่งอาณาจักรชิลลา กรีฑาทัพมาตีรัฐอูซันจนพ่ายและตกเป็นรัฐบรรณาการ ในช่วงเวลาดังกล่าวรัฐอูซันได้รับวัฒนธรรมชิลลาเข้ามา ดังพบโบราณวัตถุอิทธิพลชิลลาบนเกาะอุลลึง ล่วงมาในปี พ.ศ. 1446 รัฐอูซันได้สิ้นเอกราชอย่างถาวรหลังถูกผนวกเข้ากับอาณาจักรโครยอในรัชกาลพระเจ้าแทโจ
แม้จะถูกรวมเข้ากับอาณาจักรในแผ่นดินใหญ่แล้ว แต่ด้วยความที่ห่างไกลจากแผ่นดินจึงทำให้อดีตรัฐอูซันถูกกลุ่มโจรสลัดบุกเข้าโจมตีบ่อยครั้งในคริสต์ศตวรรษที่ 11 และ 14 ตามลำดับ
== ในแผนที่เกาหลีโบราณ ==
ไฟล์:八道総図.jpg|แผนที่ยุคโชซ็อน (พ.ศ. 2073)
ไฟล์:Ulleungdo and Usando.jpg|แผนที่ยุคโชซ็อน (พ.ศ. 2073) : เกาะอุลลึง (鬱陵島) และเกาะอูซัน (于山島)
ไฟล์:Gwang Yeodo 18th century.jpg|แผนที่ของ กวัง ยอโด (廣輿圖; พ.ศ. 2280–2319) แสดงภาพเกาะอุลลึงและเกาะขนาดน้อยทางตะวันออกที่ระบุว่า "เรียกว่าเกาะอูซัน" (所謂 于山島)
ไฟล์:DaedongyeojidoUlleungdo.png| มหาแผนที่แห่งแดนบุรพทิศ (大東輿地圖; พ.ศ. 2404) โดยคิม จ็อง-โฮ (金正浩) แสดงให้เห็นเกาะอุลลึง (鬱陵島) และเกาะอูซัน (于山)
ไฟล์:East of Ulleungdo and Usando.jpg|มหาแผนที่แห่งแดนบุรพทิศ (大東輿地圖; พ.ศ. 2404) โดยคิม จ็อง-โฮ (金正浩) แสดงให้เห็นฝั่งตะวันออกของเกาะอุลลึง (鬱陵島) และเกาะอูซัน (于山)
ไฟล์:DaehanJeondo.jpg|แผนที่ยุคจักรวรรดิเกาหลี (พ.ศ. 2442) แสดงให้เห็นเกาะอุลลึง (鬱陵島) และเกาะอูซัน (于山)
== อ้างอิง ==
== บรรณานุกรม ==
== แหล่งข้อมูลอื่น ==
รัฐสิ้นสภาพในประวัติศาสตร์เกาหลี
ทางหลวงแผ่นดินหมายเลข 322

ทางหลวงแผ่นดินหมายเลข 322 สายอู่ยา−ดอนเจดีย์ เป็นทางหลวงในแนวเหนือ-ใต้ในจังหวัดสุพรรณบุรี ที่เชื่อมต่อระหว่างอำเภอเมืองสุพรรณบุรีกับอำเภอดอนเจดีย์ เป็นถนนที่ช่วยลดเวลาการเดินทางไปยังอำเภอดอนเจดีย์ โดยไม่ต้องใช้ ทางหลวงแผ่นดินหมายเลข 340 ทางหลวงแผ่นดินหมายเลข 322 มีระยะทางตลอดทั้งสาย 23.544 กิโลเมตร
== รายละเอียดของเส้นทาง ==
ทางหลวงสายนี้มีจุดเริ่มต้นในทางทิศใต้ที่บ้านอู่ยา ตำบลดอนกำยาน อำเภอเมืองสุพรรณบุรี โดยมีเส้นทางต่อมาจาก ถนนมาลัยแมน เส้นทางขึ้นไปทางทิศเหนือ จากนั้นโค้งไปทางทิศตะวันตก ผ่านตำบลบ้านโพธิ์ ตัดกับ ถนนวงแหวนรอบเมืองสุพรรณบุรี ฝั่งตะวันตก ผ่าน ตำบลสระแก้ว แล้วเลี้ยวไปทางทิศเหนือ ผ่านตำบลสนามคลี ตำบลตลิ่งชัน แล้วเข้าสู่ อำเภอดอนเจดีย์ ผ่านตำบลไร่รถ และสิ้นสุดที่ตำบลดอนเจดีย์ บนถนนเลียบคูเมืองดอนเจดีย์ บริเวณมุมคูเมืองฝั่งทิศตะวันตกเฉียงใต้ ก็จะสามารถเชื่อมต่อกับทางหลวงแผ่นดินหมายเลข 3038 และ ทางหลวงแผ่นดินหมายเลข 3264
== รายชื่อทางแยก ==
== แหล่งข้อมูลอื่น ==
ระบบสารสนเทศโครงข่ายทางหลวง 
322
3-322
ถนนในจังหวัดสุพรรณบุรี
ทางหลวงแผ่นดินหมายเลข 409

ทางหลวงแผ่นดินหมายเลข 409 (สายนาเกตุ−ท่าสาป) เป็นทางหลวงแผ่นดินแนวเหนือ-ใต้ที่เชื่อมต่อระหว่างจังหวัดปัตตานีกับจังหวัดยะลาสายหนึ่ง มีระยะทางตลอดทั้งสาย 34.759 กิโลเมตร มีแนวเส้นทางขนานไปกับทางหลวงแผ่นดินหมายเลข 418 และทางหลวงแผ่นดินหมายเลข 410
== รายละเอียดของเส้นทาง ==
เส้นทางมีจุดเริ่มต้นทางทิศเหนือเชื่อมต่อมาจากทางหลวงแผ่นดินหมายเลข 42 ที่ตำบลนาเกตุ อำเภอโคกโพธิ์ จังหวัดปัตตานี มุ่งลงไปทิศใต้ ผ่านตำบลนาประดู่ ตำบลทุ่งพลา และตำบลปากล่อ จากนั้นเข้าสู่อำเภอเมืองยะลา จังหวัดยะลา ผ่านตำบลลำใหม่ ตำบลลิดล จากนั้นถึงสามแยก โดยเลี้ยวไปทางทิศตะวันออก ผ่านตำบลหน้าถ้ำ และตำบลท่าสาป มีทางหลวงแผ่นดินหมายเลข 418 มาบรรจบ และสิ้นสุดการดูแลของกรมทางหลวงที่สะพานข้ามแม่น้ำปัตตานี แต่เส้นทางจะต่อไปยังเทศบาลนครยะลา โดยใช้ชื่อถนนที่ผ่านตัวเมืองว่า "ถนนเทศบาล 1" แล้วสิ้นสุดที่วงเวียนกลางเมืองยะลา ทางด้านทิศตะวันตกเฉียงเหนือ ตรงข้ามกับศาลากลางจังหวัดยะลา
== รายชื่อทางแยก ==
== อ้างอิง ==
== แหล่งข้อมูลอื่น ==
ระบบสารสนเทศโครงข่ายทางหลวง 
409
3-409
ถนนในจังหวัดปัตตานี
ถนนในจังหวัดยะลา
พระยาประเสริฐสงคราม (เทียบ คมกฤส)

พลตรี พระยาประเสริฐสงคราม (เทียบ คมกฤส) (18 ธันวาคม พ.ศ. 2425 - พ.ศ. 2494) ทหารบกชาวไทย อดีตรัฐมนตรีว่าการกระทรวงกลาโหมในรัฐบาลพันเอก พระยาพหลพลพยุหเสนา (พจน์ พหลโยธิน)
== ประวัติ ==
พลตรี พระยาประเสริฐสงคราม มีนามเดิมว่า เทียบ คมกฤส เกิดเมื่อวันที่ 18 ธันวาคม พ.ศ. 2425 ที่บ้านคลัง ตำบลบ้านคลัง อำเภอบางบาล จังหวัดพระนครศรีอยุธยา เป็บบุตรของนายพรหม  และนางแสง คมกฤส
เริ่มศึกษาที่วัดสุวรรณดารารามราชวรวิหาร จังหวัดพระนครศรีอยุธยา และเมื่อปี พ.ศ. 2439 ได้เข้าศึกษาต่อวิชาทหารในโรงเรียนนายร้อยทหารบก จบการศึกษาเมื่อปี พ.ศ. 2442 และได้รับพระราชทานสัญญาบัตรยศทหารเป็น ร้อยตรี เมื่อ พ.ศ. 2444 และรับราชการสูงสุดที่ยศ พลตรี
พ.ศ. 2476 พลตรี พระยาประเสริฐสงคราม ได้รับตำแหน่งรัฐมนตรีว่าการกระทรวงกลาโหมในคณะรัฐมนตรีไทย คณะที่ 4 และคณะรัฐมนตรีไทย คณะที่ 5 ของ พันเอก พระยาพหลพลพยุหเสนา (พจน์ พหลโยธิน) และกราบถวายบังคมลาออกจากตำแหน่งเมื่อวันที่ 29 มีนาคม พ.ศ. 2477 โดยอ้างเหตุผลว่าป่วย ไม่สามารถรับราชการได้เต็มที่
พระยาประเสริฐสงคราม สมรสกับหม่อมหลวงเครือวัลย์ ประเสริฐสงคราม (สกุลเดิม:สนิทวงศ์) ธิดาของพันตรี หลวงครรชิตสรกรรม (หม่อมราชวงศ์ดัด สนิทวงศ์) กับนางละม้าย (สกุลเดิม:ดิษยบุตร) มีบุตรธิดา 12 คน
พลตรี พระยาประเสริฐสงคราม ถึงแก่กรรมเมื่อ พ.ศ. 2494
== บรรดาศักดิ์ ==
8 ธันวาคม พ.ศ. 2448 - ได้รับพระราชทานสัญญาบัตรบรรดาศักดิ์เป็น หลวงจงพยุหะ ถือศักดินา ๘๐๐ 
7 สิงหาคม พ.ศ. 2455 - ได้รับพระราชทานสัญญาบัตรบรรดาศักดิ์เป็น พระรามณรงค์ ถือศักดินา ๑๐๐๐
20 เมษายน พ.ศ. 2461 - ได้รับพระราชทานสัญญาบัตรบรรดาศักดิ์เป็น พระยาประเสริฐสงคราม ถือศักดินา 1500
== ยศทหารและตำแหน่ง ==
ร้อยตรี (29 เมษายน พ.ศ. 2444)
ร้อยโท (25 มิถุนายน พ.ศ. 2445)
ร้อยเอก (19 พฤษภาคม พ.ศ. 2447)
พันตรี (14 ธันวาคม พ.ศ. 2449)
พันโท (3 พฤษภาคม พ.ศ. 2452)
พันเอก (23 มีนาคม พ.ศ. 2459)
– เสนาธิการกองทัพน้อยทหารบกที่ 2
19 กันยายน พ.ศ. 2462 – ผู้บัญชาการกองพลทหารบกที่ 10
7 เมษายน 2463 – ราชองครักษ์เวร
พลตรี (7 พฤษภาคม พ.ศ. 2466)
== เครื่องราชอิสริยาภรณ์ ==
== อ้างอิง ==
บุคคลจากอำเภอบางบาล
ทหารบกชาวไทย
รัฐมนตรีว่าการกระทรวงกลาโหมไทย
บุคคลจากโรงเรียนนายร้อยพระจุลจอมเกล้า
ประเสริฐสงคราม
สมาชิกสภาผู้แทนราษฎรไทยแบบแต่งตั้ง
สวนเพชรกาญจนารมย์

สวนเพชรกาญจนารมย์ เป็นสวนหมู่บ้าน ในความดูแลของกรุงเทพมหานคร ตั้งอยู่ในพื้นที่แขวงบางแคเหนือ เขตบางแค กรุงเทพมหานคร
สวนเพชรกาญจนารมย์ มีเนื้อที่ประมาณ 9 ไร่เศษ ตั้งอยู่บริเวณใต้สะพานข้ามทางแยกหน้าห้างสรรพสินค้าเดอะมอลล์บางแค มีถนน 2 สายตัดผ่าน คือ ถนนเพชรเกษมตัดกับถนนกาญจนาภิเษก ภายในเป็นพื้นที่สวนพักผ่อนหย่อนใจ มีลานกิจกรรม ทางวิ่ง พื้นที่ออกกำลังกาย ยังจัดทำสวนในรูปแบบสวนอาเซียน มีกังหันลมพลังงานแสงอาทิตย์ และติดตั้งระบบไฟฟ้าโซลาร์เซลล์ เพื่อประหยัดพลังงานลดค่าใช้จ่ายด้านสาธารณูปโภค และมีบึงน้ำขนาดใหญ่อยู่ใจกลาง พร้อมกับศาลาและทางเดินลงไปด้วย  เปิดให้บริการทุกวัน ตั้งแต่เวลา 05.00-21.00 น.
เดิมทีสวนเพชรกาญจนารมย์ เป็นสวนสาธารณะที่ถูกปล่อยให้รกร้าง เป็นพื้นที่ของกรมทางหลวง และยังไม่มีชื่อเรียกอย่างเป็นทางการ จึงเรียกกันโดยทั่ว ๆ ไปว่า "สวนสาธารณะหน้าเดอะมอลล์บางแค" และได้ใช้เป็นสถานที่จัดเวทีปราศรัยหาเสียงในการเลือกตั้งในแต่ละครั้ง ต่อมาภายหลังเหตุการณ์มหาอุทกภัยในปี พ.ศ. 2554 จึงได้มีการบูรณะปรับปรุงใหม่ด้วยงบประมาณกว่า 10 ล้านบาท และมีพิธีเปิดในวันที่ 30 กันยายน พ.ศ. 2557 โดยมี ม.ร.ว.สุขุมพันธุ์ บริพัตร ผู้ว่าราชการกรุงเทพมหานครเป็นประธาน
บึงน้ำขนาดใหญ่ภายในสวนเพชรกาญจนารมย์ ยังสามารถใช้ประโยชน์เป็นแก้มลิงหรือที่กักเก็บน้ำสำหรับแก้ปัญหาเมื่อเกิดอุทกภัยหรือน้ำท่วมได้อีกด้วย
==อ้างอิง==
==แหล่งข้อมูลอื่น==
สวนสาธารณะในกรุงเทพมหานคร
สิ่งก่อสร้างในเขตบางแค
ไลต์เฮาส์แฟมิลี

ไลต์เฮาส์แฟมิลี (Lighthouse Family) เป็นวงดนตรีแนวป็อปจากอังกฤษ ประกอบด้วยทุนเด ไบเยวู นักร้องนำและพอล ทัคเกอร์ มือคีย์บอร์ด อัลบั้มแรกของพวกเขา Ocean Drive อยู่ในอันดับที่ 3 ของชาร์ต UK Top 40 นานกว่า 29 สัปดาห์ มีเพลงฮิตเช่น "Lifted", "Ocean Drive" และ "Goodbye Heartbreak" ต่อมาในปี ค.ศ. 1997 พวกเขาออกอัลบั้มที่สอง Postcards from Heaven ขึ้นสู่อันดับที่ 2 ของชาร์ต UK Top 40 นานกว่า 84 สัปดาห์ มีเพลงที่เป็นที่รู้จักดีคือ "High" (อันดับที่ 1 ของชาร์ต ARIA Charts ในออสเตรเลีย, อันดับที่ 4 ของ UK Singles Chart) หลังจากพวกเขาออกอัลบั้มสุดท้าย Whatever Gets You Through the Day ในปี ค.ศ. 2001 ไลต์เฮาส์แฟมิลีก็แยกวง ไบเยวูกลายเป็นศิลปินเดี่ยว ส่วนทัคเกอร์เข้าเป็นสมาชิกวง The Orange Lights
ในปี ค.ศ. 2010 ไบเยวูและทัคเกอร์กลับมารวมตัวกันอีกครั้ง และออกทัวร์คอนเสิร์ตในสหราชอาณาจักรและไอร์แลนด์ในเดือนกุมภาพันธ์และมีนาคม ค.ศ. 2011 ต่อมาในปี ค.ศ. 2019 พวกเขาประกาศว่าอัลบั้มที่ 4 Blue Sky in Your Head จะวางจำหน่ายในวันที่ 5 กรกฎาคม ปีเดียวกัน ซิงเกิลแรกของอัลบั้ม "My Salvation" เผยแพร่ในวันที่ 21 มีนาคม
== อัลบั้มเพลง ==
1995 - Ocean Drive
1997 - Postcards from Heaven
2001 - Whatever Gets You Through the Day
2019 - Blue Sky in Your Head
== อ้างอิง ==
กลุ่มดนตรีสัญชาติอังกฤษ
กลุ่มดนตรีที่ก่อตั้งในปี พ.ศ. 2536
วงกลุ่มสองสัญชาติอังกฤษ
กลุ่มดนตรีจากนิวคาสเซิลอะพอนไทน์
ประพัฒน์ กฤษณจันทร์

พลเรือเอก ประพัฒน์ กฤษณจันทร์ (11 มกราคม พ.ศ. 2473 - 12 กุมภาพันธ์ พ.ศ. 2540) เป็นอดีตรัฐมนตรีว่าการกระทรวงกลาโหม ในรัฐบาลนายอานันท์ ปันยารชุน อดีตผู้บัญชาการทหารเรือ และอดีตรองหัวหน้าคณะรักษาความสงบเรียบร้อยแห่งชาติ
== ประวัติ ==
พลเรือเอก ประพัฒน์ กฤษณจันทร์ เกิดเมื่อวันที่ 11 มกราคม พ.ศ. 2473 ที่ตำบลชนะสงคราม อำเภอพระนคร จังหวัดพระนคร เป็บบุตรของร้อยตำรวจตรีสนั่น กับนางอรสา กฤษณจันทร์ สมรสกับคุณหญิงศรีศิริ กฤษณจันทร์ จบการศึกษาระดับประถมศึกษาจากโรงเรียนอำนวยศิลป์ และจบการศึกษาวิชาทหารที่โรงเรียนนายเรือ
== การทำงาน ==
หลังจากนั้นจึงเข้ารับราชการในกองทัพเรือจบมียศสูงสุดที่ พลเรือเอก และดำรงตำแหน่งผู้บัญชาการทหารเรือ
ในการก่อการรัฐประหารในประเทศไทย พ.ศ. 2534 โดยคณะรักษาความสงบเรียบร้อยแห่งชาติ (รสช.) พลเรือเอก ประพัฒน์ กฤษณจันทร์ ได้เข้าร่วมทำการรัฐประหารด้วย และได้รับตำแหน่งรองหัวหน้าคณะรักษาความสงบเรียบร้อยแห่งชาติ ต่อมาเขาได้รับตำแหน่งรัฐมนตรีว่าการกระทรวงกลาโหม ในรัฐบาลนายอานันท์ ปันยารชุน
พลเรือเอก ประพัฒน์ กฤษณจันทร์ ถึงแก่อนิจกรรมเมื่อวันที่ 12 กุมภาพันธ์ พ.ศ. 2540 มีพิธีพระราชทานเพลิงเมื่อวันที่ 31 มกราคม พ.ศ. 2541 ณ เมรุหลวงหน้าพลับพลาอิศริยาภรณ์ วัดเทพศิรินทราวาส
== ยศทหารและกองอาสารักษาดินแดน ==
พลเอก พลเรือเอก พลอากาศเอก
นายกองเอก
== เครื่องราชอิสริยาภรณ์ ==
=== เครื่องราชอิสริยาภรณ์ไทย ===
=== เครื่องราชอิสริยาภรณ์ต่างประเทศ ===
* พ.ศ. 2530 - 80x80px ครอสออฟเนเวิลเมอริท ชั้นที่ 1 (ประดับขาว)
* พ.ศ. 2532 - 80x80px ลีเจียนออฟเมอริต ชั้นผู้บังคับบัญชา
* พ.ศ. 2535 - 80x80px เครื่องราชอิสริยาภรณ์มงคลรัตน์ ชั้นที่ 1
== อ้างอิง ==
ทหารเรือชาวไทย
ผู้บัญชาการทหารเรือไทย
ทหารบกชาวไทย
ทหารอากาศชาวไทย
ผู้บังคับบัญชาและเจ้าหน้าที่กองอาสารักษาดินแดน
นักการเมืองไทย
สมาชิกวุฒิสภาไทยแบบแต่งตั้ง
บุคคลจากกรุงเทพมหานคร
บุคคลจากโรงเรียนอำนวยศิลป์
บุคคลจากโรงเรียนนายเรือ
รัฐมนตรีว่าการกระทรวงกลาโหมไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ. (ฝ่ายหน้า)
ผู้ได้รับเหรียญจักรมาลา
บุคคลในประวัติศาสตร์กรุงรัตนโกสินทร์
อิการิ ชินจิ

อิการิ ชินจิ  เป็นตัวละครในการ์ตูนชุด อีวานเกเลียน โดยผู้กำกับฮิเดะอะกิ อันโนะ รับบทบาทเป็นตัวเอกของเรื่องตั้งแต่เริ่มฉายครั้งแรกในปี 2538 ชินจิซึ่งเป็นเด็กนักเรียนธรรมดาที่โดดเดี่ยวถูกอิการิ เก็นโด บิดาของตัวเองซึ่งเป็นผู้บัญชาการเนิร์ฟเรียกตัวไปเพื่อประจำการเป็นนักบินของอีวานเกเลียน หมายเลข 01 ในขณะที่เมืองนีโอโตเกียว-03 กำลังถูกสิ่งมีชีวิตที่เรียกว่าเทวทูตบุกโจมตี ภายหลังเหตุการณ์สงบลง ชินจิเริ่มใช้ชีวิตนีโอโตเกียว-03 และเริ่มมีเพื่อนในรั้วโรงเรียน
ผู้กำกับอันโนะได้อธิบายถึงตัวละครนี้ว่า ชินจิเป็นเด็กที่ชอบปลีกตัวเองจากสังคม และคิดว่าตัวเองไม่เป็นที่ต้องงการของใคร ๆ ถึงตัวเขาจะตายไปก็ไม่เป็นไร นอกจากนี้ผู้กำกับอันโนะยังอธิบายอีกว่า ชินจิกับคัตสึรางิ มิซาโตะ มีสิ่งที่เหมือนกันคือ ทั้งคู่ต่างกลัวการถูกทำให้เจ็บปวด
ตัวละครภาพยนตร์ไซไฟ
ตัวละครชาวญี่ปุ่นในอนิเมะและมังงะ
ตัวละครชายในอนิเมะและมังงะ
ตัวละครวัยทีนในอนิเมะและมังงะ
นางิสะ คาโอรุ

นางิสะ คาโวรุ   เป็นตัวละครในการ์ตูนชุด อีวานเกเลียน โดยผู้กำกับ ฮิเดอากิ อันโนะ คาโอรุเป็นตัวละครที่มีบทน้อยมากในเรื่องแต่กลับเป็นตัวละครสำคัญที่สุดตัวหนึ่งของเรื่อง และได้รับความนิยมสูง  ปรากฏตัวครั้งแรกในภาคทีวี เมื่อคาโอรุถูกส่งมาที่เนิร์ฟในฐานะนักบินเพื่อทดแทน โซรีว อาสึกะ เด็กคนที่สอง ที่ไม่สามารถบังคับอีวาได้อีก คาโอรุเป็นร่างที่สถิตย์วิญญาณของอัครเทวทูต อาดัม และเขายังเป็นเทวทูตตนที่ 17 ที่มีชื่อว่า ทาบริส (Tabris) สามารถเคลื่อนไหวและควบคุมทุกสิ่งได้ดั้งใจต้องการ และยังมีสนามพลังเอ.ที. ที่แข็งแกร่งที่สุดในบรรดาเทวทูตทุกตน ทำให้คาโอรุสามารถควบคุมอีวา-02 บุกลงไปถึงเซ็นทรัลด็อกมาเพื่อหวังจะรวมร่างกับอาดัม แต่เมื่อไปถึงกลับพบว่าเทวทูตในเซ็นทรัลด็อกมากลับเป็นลิลิธแทน คาโอรุจึงยอมให้ชินจิที่ตามมาสังหารเขา แม้ชินจิจะไม่เต็มใจ ถึงแม้จะสูญเสียกายเนื้อแต่ด้วยความที่เขามีวิญญาณของอาดัมซึ่งเป็นอัครเทวทูต ทำให้จิตและความทรงจำของเขาคงอยู่ได้ตลอดกาล
ในภาครีบิวด์ออฟอีวานเกเลียน คาโอรุในฐานะเทวทูตตนที่หนึ่งฟื้นขึ้นมาบนฐานปฏิบัติการดวงจันทร์ของเซเล่พร้อมความปรารถนาของเขาที่อยากให้ชินจิมีความสุข เขาเป็นคนที่ขับ อีวา มาร์ก-06 เขวี้ยงหอกแคซิอุสมาหยุดยั้ง Near 3rd impact เอาไว้ ภายหลังจากที่ชินจิหลับไป 14 ปีและพื้นขึ้นมา คาโอรุเป็นเพียงคนเดียวที่ทำดีกับชินจิในวันที่เขาไม่เหลือใคร ในที่สุดคาโอรุก็กลายเป็นคนที่ชินจิเปิดใจและไว้ใจมากที่สุด
ในญี่ปุ่น คาโอรุเป็นตัวละครชายยอดนิยมอันดับสองในปี 1997 จากการสำรวจของ Animage poll และเป็นตัวละครชายแห่งปีอันดับที่หก ในปี 1988 I และเป็นตัวละครชายยอดนิยมสูงสุดอันดับสอง (เช่นเดียวกับในปี 1997) จากการสำรวจของนิตยสาร Newtype ในปี 2010 รองจากอิคาริ ชินจิ ที่ได้อันดับหนึ่ง
== อ้างอิง ==
ตัวละครที่เป็นลูกผสมสิ่งมีชีวิตนอกโลก–มนุษย์
ตัวละครที่เป็นทูตสวรรค์
ตัวละครชาวญี่ปุ่นในอนิเมะและมังงะ
ตัวละครชายในอนิเมะและมังงะ
ตัวละครวัยทีนในอนิเมะและมังงะ
เขียว พอนนารี

เขียว พอนนารี หรือ เขียว ปนนารี (ខៀវ ពណ្ណារី) เป็นภรรยาคนแรกของพล พต และเป็นพี่สาวของเขียว ธิริทธ์และเป็นพี่ภรรยาของเอียง ซารี เกิดที่จังหวัดพระตะบองเมื่อ พ.ศ. 2463 แก่กว่าน้องสาวของเธอถึง 12 ปี พ่อของเธอเป็นผู้พิพากษาและอพยพมายังพระตะบองระหว่างสงครามโลกครั้งที่สองพร้อมกับเชื้อพระวงศ์ฝ่ายหญิง พนนารีจบการศึกษาจากโรงเรียนสีสุวัตถิ์เมื่อ พ.ศ. 2483 และเป็นหญิงชาวกัมพูชาคนแรกที่สำเร็จการศึกษาในระดับปริญญาตรี
ใน พ.ศ. 2492 พนนารีเดินทางไปยังปารีสเพื่อศึกษาต่อทางด้านภาษาเขมรที่ปารีสพร้อมกับน้องสาว ธิริทธ์ได้แต่งงานกับเอียง ซารีที่ปารีสเมื่อ พ.ศ. 2494 หลังจากกลับมายังกัมพูชา พนนารีได้แต่งงานกับลต ซอหรือพล พตเมื่อ พ.ศ. 2499 พนนารีได้เป็นครูที่โรงเรียนสีสุวัตถิ์ ส่วนพล พตเป็นครูที่โรงเรียนจำเริญวิเชียซึ่งเป็นโรงเรียนเอกชน
ข้อมูลเกี่ยวกับบทบาทของพนนารีในพรรคช่วงแรกมีไม่มากนัก เธอได้เป็นเลขาธิการทั่วไปของพรรคประจำจังหวัดกำปงธมเมื่อ พ.ศ. 2516 และได้เป็นประธานสมาคมสตรีกัมพูชาประชาธิปไตยเมื่อ พ.ศ. 2519 พนนารีมีอาการของโรคจิตเภทเรื้อรังตั้งแต่ราว พ.ศ. 2518 เธอหวาดระแวงมากและเชื่อว่าชาวเวียดนามพยายามลอบฆ่าเธอและสามี พล พตหย่าขาดจากเธอใน พ.ศ. 2522 หลังจากที่เวียดนามรุกรานกัมพูชาและแต่งงานใหม่ พนนารีอยู่ภายใต้การดูแลของน้องสาว ต่อมา ใน พ.ศ. 2539 เธอและน้องสาวและน้องเขยได้รับการอภัยโทษจากรัฐบาลกัมพูชา เธอต้องอยู่ภายใต้การดูแลของน้องสาวจนเสียชีวิตที่ไพลินเมื่อ 1 กรกฎาคม พ.ศ. 2546
==อ้างอิง==
Elizabeth Becker : Khieu Ponnary, 83, First Wife Of Pol Pot, Cambodian Despot, in New York Times, July 3, 2003, pA20 (the same in International Herald Tribune, July 4, 2003 p7)
Khieu Ponnary; Obituary, in The Times, London, July 8, 2003 p31
Philip Short. Pol Pot: Anatomy of a Nightmare. Henry Hot and Company, 2005.
บุคคลจากจังหวัดพระตะบอง
นักการเมืองกัมพูชา
นักเขียนชาวกัมพูชา
ผู้ที่เป็นโรคจิตเภท
พล พต
ยานิส วารูฟากิส

ยานิส วารูฟากิส (Γιάνης Βαρουφάκης; Yanis Varoufakis; เกิด 24 มีนาคม 2504) เป็นนักเศรษฐศาสตร์ชาวกรีก ดำรงตำแหน่งรัฐมนตรีว่าการกระทรวงการคลังแห่งประเทศกรีซในปี 2558 ในการเลือกตั้งทั่วไปเดือนมกราคม 2558 เขาได้รับเลือกตั้งเข้ารัฐสภากรีก เป็นตัวแทนพรรคซีรีซา และดำรงตำแหน่งในรัฐบาลใหม่อาเลกซิส ซีปรัสอีกสองวันถัดมา คือ วันที่ 27 มกราคม 2558 เขาเป็นนักเศรษฐศาสตร์การเมือง ศาสตราจารย์และผู้ประพันธ์ และมีสัญชาติกรีก-ออสเตรเลีย
วารูฟากิสเป็นผู้เข้าร่วมการอภิปรายปัจจุบันเรื่องวิกฤตโลกและทวีปยุโรป ผู้ประพันธ์เดอะโกลบอลมิโนทอร์ และตำราวิชาการหลายเล่มในวิชาเศรษฐศาสตร์และทฤษฎีเกม เป็นศาสตราจารย์ทฤษฎีเศรษฐศาสตร์ที่มหาวิทยาลัยเอเธนส์และที่ปรึกษาเอกชนให้บริษัทแวลฟ์
== อ้างอิง ==
นักเศรษฐศาสตร์ชาวกรีก
ศิษย์เก่าจากมหาวิทยาลัยเบอร์มิงแฮม
ศิษย์เก่าจากมหาวิทยาลัยเอสเซกซ์
นักการเมืองกรีก
นักสังคมนิยมแบบอิสรนิยม
บุคคลจากเอเธนส์
พระเจ้าแท่นคำ

พระเจ้าแท่นคำหรือพระยาสุวรรณบัลลังก์ ทรงเป็นพระราชโอรสของพระเจ้าไชยจักรพรรดิแผ่นแผ้ว ประสูติเมื่อ พ.ศ. 1988 ขึ้นครองราชย์ต่อจากพระราชบิดาในพ.ศ. 2023 หลังจากที่ได้นำทัพจากเมืองด่านซ้ายขึ้นมาตีกองทัพเวียดนามที่มาล้อมหลวงพระบาง เมื่อครองราชย์ได้ 1 ปี พระราชบิดาสวรรคตใน พ.ศ. 2024 ตลอดรัชกาลของพระองค์ บ้านเมืองสงบสุขไม่มีเหตุการณ์ร้ายแรงอันใด ไม่มีศึกสงคราม เสด็จสวรรคตเมื่อ พ.ศ. 2029 พระอนุชาคือพระยาหล้าแสนไทไตรภูวนาถได้ขึ้นครองราชย์แทน
== อ้างอิง ==
มหาบุนมี เทบสีเมือง. ความเป็นมาของชนชาติลาว เล่ม 2 อาณาจักรลาวล้านช้างตอนต้น. แปลโดย ไผท ภูธา. กทม. สุขภาพใจ. 2554 หน้า 244 – 245
พระมหากษัตริย์ล้านช้าง